b'\n_START_ARTICLE_\nMarjan \xc5\xa0etinc\n_START_SECTION_\n\xc5\xbdivljenjska pot\n_START_PARAGRAPH_\nPo maturi na Atlantic College v Veliki Britaniji in diplomi iz psihologije na Filozofski fakulteti Univerze v Ljubljani je leta 1977 magistriral iz socialne psihologije na London School of Economics. Med letoma 1974 in 1992 je kot raziskovalec prou\xc4\x8deval dru\xc5\xbebene procese sprva v raziskovalnem centru Zveze sindikatov Slovenije, kasneje na Pedago\xc5\xa1kem in\xc5\xa1titutu Univerze v Ljubljani. Ustanovitelj in urednik mednarodne znanstvene revije The School Field, ki jo od leta 2003 izdaja zalo\xc5\xbeba Sage Publications pod imenom Theory and Research in Education. Organiziral Mednarodni kongres psihologov v izobra\xc5\xbeevanju (1989) in Evropsko konferenco raziskovalcev izobra\xc5\xbeevanja (1998). Kot raziskovalec sodeloval v mednarodnih projektih vrednotenja znanja slovenskih osnovno\xc5\xa1olcev in srednje\xc5\xa1olcev iz matematike, naravoslovja, bralne pismenosti in dr\xc5\xbeavljanske vzgoje. Na listi LDS je bil 1992 v Bre\xc5\xbeicah izvoljen za poslanca v Dr\xc5\xbeavni zbor. V poslanskem mandatu od 1992 do 1996 je deloval kot \xc4\x8dlan Odbora DZ za mednarodne odnose, odborov za \xc5\xa1olstvo, kulturo in \xc5\xa1port in kot predsednik Komisije DZ za evropske zadeve. Predsedoval je skupini prijateljstva z britanskim parlamentom in bil ve\xc4\x8dkrat \xc4\x8dlan ali vodja delegacije Dr\xc5\xbeavnega zbora na zasedanjih Interparlamentarne unije in Evropskega parlamenta. Med letoma 1998 do 2002 je bil veleposlanik v Zdru\xc5\xbeenem kraljestvu in na Irskem. Po vrnitvi v Slovenijo je bil od 2002 do 2006 vodja sektorja za mednarodno razvojno sodelovanje in humanitarno pomo\xc4\x8d na Ministrstvu za zunanje zadeve, od 2006 do 2009 koordinator za OECD in multilateralne ekonomske organizacije (WTO,UNECE, UNCTAD). Od 2009 je veleposlanik Republike Slovenije na Poljskem. Deluje v Slovenskem dru\xc5\xa1tvu za mednarodne odnose._NEWLINE_Marjan \xc5\xa0etinc je poro\xc4\x8den in ima h\xc4\x8derko in sina.'